pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ปลัดกระทรวงยุติธรรม” ตรวจเยี่ยมทัณฑสถานหญิงกลาง พร้อมทั้งรับมอบสิ่งของบริจาคจากคณะนักศึกษาวิทยาลัยป้องกันราชอาณาจักร (วปอ.) รุ่นที่ ๖๓
วันพฤหัสบดีที่ 30 มีนาคม 2566
30/03/2566
“ปลัดกระทรวงยุติธรรม” ตรวจเยี่ยมทัณฑสถานหญิงกลาง พร้อมทั้งรับมอบสิ่งของบริจาคจากคณะนักศึกษาวิทยาลัยป้องกันราชอาณาจักร (วปอ.) รุ่นที่ ๖๓
“ปลัดกระทรวงยุติธรรม” ตรวจเยี่ยมทัณฑสถานหญิงกลาง พร้อมทั้งรับมอบสิ่งของบริจาคจากคณะนักศึกษาวิทยาลัยป้องกันราชอาณาจักร (วปอ.) รุ่นที่ ๖๓
ในวันพุธที่๒๙มีนาคม๒๕๖๖เวลา๑๓.๓๐น. นางพงษ์สวาทกายอรุณสุทธิ์ปลัดกระทรวงยุติธรรมตรวจเยี่ยมทัณฑสถานหญิงกลางเพื่อให้กําลังใจแก่เจ้าหน้าที่ผู้ปฏิบัติงานและผู้ต้องขังณแดนแรกรับสําหรับผู้ต้องขังเข้าใหม่ที่อยู่ระหว่างการพิจารณาคดีและแดนสูทกรรมพร้อมทั้งรับชมการแสดง“โยคะบาสโลบ” ของผู้ต้องขังซึ่งเป็นกิจกรรมที่ทัณฑสถานหญิงกลางจัดขึ้นเพื่อให้ผู้ต้องขังลดความตึงเครียดและได้ใช้เวลาว่างให้เกิดประโยชน์โดยมีนายสหการณ์เพ็ชรนรินทร์รองปลัดกระทรวงยุติธรรมนางอรัญญาทองน้ําตะโกรองปลัดกระทรวงยุติธรรมพันตํารวจโทประวุธวงศ์สีนิลรองปลัดกระทรวงยุติธรรมเข้าร่วมและนายอายุตม์สินธพพันธุ์อธิบดีกรมราชทัณฑ์พร้อมด้วยนางสาวโศรยาฤทธิอร่ามผู้อํานวยการทัณฑสถานหญิงกลางให้การต้อนรับ
จากนั้นนางพงษ์สวาทกายอรุณสุทธิ์ปลัดกระทรวงยุติธรรมพร้อมด้วยพันตํารวจโทประวุธวงศ์สีนิลรองปลัดกระทรวงยุติธรรมร่วมรับมอบสิ่งของบริจาคจากคณะนักศึกษาวิทยาลัยป้องกันราชอาณาจักร(วปอ.) รุ่นที่๖๓ภายใต้กิจกรรม“วปอ. ๖๓CSR เพื่อผู้ก้าวพลาด” รวมมูลค่ากว่า๒๒๗,๔๖๓.๖๓บาทประกอบด้วยอาหารขนมน้ําดื่มนมผงสําหรับเด็กอ่อนหน้ากากอนามัยแบบผ้าถุงมืออนามัยแว่นสายตาสิ่งของจําเป็นสําหรับผู้ต้องขังหญิงและชุดชั้นในพร้อมด้วยชุดของใช้จําเป็นจํานวน๑,๐๐๐ชุดโดยมีนายสหการณ์เพ็ชรนรินทร์รองปลัดกระทรวงยุติธรรมและนางอรัญญาทองน้ําตะโกรองปลัดกระทรวงยุติธรรมเข้าร่วมกิจกรรมฯ
โอกาสนี้ปลัดกระทรวงยุติธรรมกล่าวว่าในนามของกระทรวงยุติธรรม ขอขอบคุณคณะนักศึกษาวปอ. รุ่นที่๖๓ที่ได้มอบความสุขและกําลังใจให้ผู้ก้าวพลาดผ่านการจัดกิจกรรมในวันนี้ขอให้ทุกคนมีความหวังเพราะคนภายนอกเรือนจํายังห่วงใยและเชื่อว่าทุกคนเริ่มต้นใหม่ได้เสมออย่าเข้ามาในเรือนจําด้วยความตั้งใจขอให้เป็นการก้าวเข้ามาเพราะการก้าวพลาดซึ่งการจัดกิจกรรมCSR เพื่อผู้ก้าวพลาดทุกคนในครั้งนี้เพื่อต้องการมอบความสุขความหวังและกําลังใจขอให้ทุกคนเป็นคนดีที่พร้อมสําหรับการก้าวต่อไปในสังคม
จากนั้นปลัดกระทรวงยุติธรรมพร้อมด้วยผู้แทนนักศึกษาหลักสูตรวปอ. รุ่นที่๖๓ได้ร่วมกันขับร้องเพลง“พรุ่งนี้คือวันใหม่ชีวิตใหม่” เพื่อส่งมอบกําลังใจให้ผู้ต้องขังทุกคนได้มีความหวังและเห็นถึงโอกาสที่ทุกคนจะสามารถก้าวเดินออกจากเรือนจําไปสู่สังคมได้ด้วยการเริ่มต้นชีวิตใหม่และไม่หวนกลับไปกระทําผิดซ้ําอีกครั้งพร้อมทั้งมีการจัดแสดงคอนเสิร์ตให้กับผู้ต้องขังจากศิลปินที่มีชื่อเสียงอาทิคุณเจี๊ยบพิสุทธิ์ทรัพย์วิจิตร, คุณต่อวงทู, คุณเป้ไฮร็อค, คุณแอ้วจุฬาลักษณ์, คุณปุ๊กกี้ปริศนา
รัฐบาลไทย-ข่าวทำเนียบรัฐบาล-​“ทิพานัน” ชูผลงาน “พล.อ.ประยุทธ์”แก้ปัญหาอาชญากรรมออนไลน์ หลังสถิติแจ้งความออนไลน์ลดลงสัปดาห์ละ 700 ราย ย้ำโทษสูงซิมผี-บัญชีม้าคุก 5 ปี ปรับ 5 แสน
วันพฤหัสบดีที่ 30 มีนาคม 2566
30/03/2566
​“ทิพานัน” ชูผลงาน “พล.อ.ประยุทธ์”แก้ปัญหาอาชญากรรมออนไลน์ หลังสถิติแจ้งความออนไลน์ลดลงสัปดาห์ละ 700 ราย ย้ําโทษสูงซิมผี-บัญชีม้าคุก 5 ปี ปรับ 5 แสน
​“ทิพานัน” ชูผลงาน “พล.อ.ประยุทธ์”แก้ปัญหาอาชญากรรมออนไลน์ หลังสถิติแจ้งความออนไลน์ลดลงสัปดาห์ละ 700 ราย ย้ําโทษสูงซิมผี-บัญชีม้าคุก 5 ปี ปรับ 5 แสน
วันที่ 30 มีนาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ให้ความสําคัญ และห่วงใยพี่น้องประชาชนที่ได้รับความเดือดร้อนจากปัญหาอาชญากรรมออนไลน์ โดยได้กําชับให้ทุกหน่วยงานดําเนินการอย่างจริงจังและบังคับใช้กฎหมายอย่างเด็ดขาด จึงผลักดันการพระราชกําหนดมาตรการป้องกันและปราบปรามอาชญากรรมทางเทคโนโลยี พ.ศ.2566 ซึ่งมีผลบังคับใช้แล้วตั้งแต่ เมื่อวันที่ 17 มีนาคม 2566 ที่ผ่านมา เพื่อให้สอดคล้องกับสถานการณ์อาชญากรรมทางเทคโนโลยีในปัจจุบัน คุ้มครองประชาชนไม่ให้ตกเป็นเหยื่อของมิจฉาชีพ ป้องกันการสูญเสียทรัพย์สิน ที่สําคัญคือชีวิตของประชาชน
น.ส.ทิพานัน กล่าวว่า ล่าสุด พล.อ.ประยุทธ์ รับทราบรายงานสถิติการแจ้งความออนไลน์ลดลงสัปดาห์ละประมาณ 700 ราย และมีประชาชนที่หลงผิดได้ดําเนินการปิดบัญชีม้าเป็นจํานวนมาก จนต้องเข้าคิวแน่นธนาคาร ภายหลังจากที่มีการบังคับใช้ พ.ร.ก.มาตรการป้องกันและปราบปรามอาชญากรรมทางเทคโนโลยี พ.ศ. 2566 พล.อ.ประยุทธ์จึงขอขอบคุณทุกหน่วยงานที่เกี่ยวข้องในการป้องกันและปราบปรามอาชญากรรมออนไลน์ และพี่น้องประชาชนที่ให้ความร่วมมือ ดังนั้นจึงขอย้ําเตือนกับพี่น้องประชาชนถึงโทษตาม พ.ร.ก.มาตรการป้องกันและปราบปรามอาชญากรรมทางเทคโนโลยี พ.ศ. 2566 ในมาตรา 9, 10, 11 กําหนดว่า ผู้ใดเปิด หรือยินยอมให้บุคคลอื่นใช้บัญชีเงินฝาก หรือยินยอมให้บุคคลอื่นใช้หมายเลขโทรศัพท์มือถือ มีโทษจําคุกไม่เกิน 3 ปี หรือปรับไม่เกิน 300,000 บาท หรือทั้งจําทั้งปรับ ผู้ใดเป็นธุระจัดหา โฆษณา หรือไขข่าว เพื่อให้มีการซื้อขายบัญชีเงินฝาก มีโทษจําคุกตั้งแต่ 2 ปี - 5 ปี ปรับตั้งแต่ 200,000 - 500,000 บาท หรือทั้งจําทั้งปรับ ผู้ใดเป็นธุระ จัดหา โฆษณา หรือไขข่าว เพื่อให้มีการซื้อขายหมายเลขโทรศัพท์ มีโทษจําคุกตั้งแต่ 2 ปี - 5 ปี ปรับตั้งแต่ 200,000 - 500,000 บาท หรือทั้งจําทั้งปรับ
“ถือเป็นแนวโน้มที่ดีและเป็นผลงานที่ พล.อ.ประยุทธ์ทําเพื่อคุ้มครองพี่น้องประชาชน ให้มีความปลอดภัยจากอาชญากรรมออนไลน์ เชื่อว่าผลจากการดําเนินการมาตรการต่าง ๆ ไม่ว่าจะเป็นการแก้ปัญหาการลักลอบใช้อินเทอร์เน็ตข้ามประเทศผิดกฎหมาย การแก้ปัญหาซิมผี การแก้ปัญหาบัญชีม้าและบัญชีต้องสงสัยนําไปใช้กระทําผิดกฎหมาย จะทําให้อาชญากรรมออนไลน์ลดลงอย่างมีนัยยะสําคัญ”
รัฐบาลไทย-ข่าวทำเนียบรัฐบาล-ข่าวดี ! ผู้ประกันตนหญิง ม.33/39 ตรวจฟรี มะเร็งเต้านม-ปากมดลูก รักษามะเร็งฟรี ไม่จำกัดวงเงิน-จำนวนครั้ง
วันพฤหัสบดีที่ 30 มีนาคม 2566
ข่าวดี ! ผู้ประกันตนหญิง ม.33/39 ตรวจฟรี มะเร็งเต้านม-ปากมดลูก รักษามะเร็งฟรี ไม่จํากัดวงเงิน-จํานวนครั้ง
.....
สํานักงานประกันสังคม เพิ่มสิทธิประโยชน์แก่ผู้ประกันตน มาตรา 33 และ 39 โดยผู้ประกันตนหญิง อายุ 30 ปีขึ้นไป สามารถเข้ารับการตรวจคัดกรองมะเร็งเต้านมและมะเร็งปากมดลูกได้ฟรี ที่สถานพยาบาลที่เข้าร่วมโครงการตรวจสุขภาพกับสํานักงานประกันสังคม ประกอบด้วย
.
การตรวจเต้านม
- อายุ 30 – 39 ปี ตรวจทุก 3 ปี
- อายุ 40 – 54 ปี ตรวจทุกปี
- อายุ 55 ปีขึ้นไป ตรวจตามความเหมาะสม หรือมีความเสี่ยง
การตรวจมะเร็งปากมดลูก แบบ Pap Smear
- อายุ 30 – 54 ปี ตรวจทุก 3 ปี
- อายุ 55 ปีขึ้นไป ตรวจตามความเหมาะสม หรือมีความเสี่ยง
การตรวจมะเร็งปากมดลูก แบบ VIA
- อายุ 30 – 54 ปี ตรวจทุก 5 ปี
- อายุ 55 ปีขึ้นไป แนะนําให้ตรวจแบบ Pap Smear
.
ส่วนผู้ที่ตรวจพบว่าเป็นมะเร็ง เข้ารับการรักษาได้ฟรีจนสิ้นสุดการรักษา ไม่จํากัดวงเงินและจํานวนครั้งการรักษา โดยสํานักงานประกันสังคมจ่ายค่ารักษาพยาบาลโดยตรงแก่สถานพยาบาล ไม่เรียกเก็บเงินจากผู้ประกันตน ยกเว้น มีค่าใช้จ่ายอื่นนอกเหนือสิทธิการรักษามะเร็งขั้นพื้นฐาน เช่น การใช้ยานอกบัญชียาหลัก ดูข้อมูลสถานพยาบาลหรือข่าวสารเพิ่มเติมได้ที่www.sso.go.thสอบถามเพิ่มเติมได้ที่ สํานักงานประกันสังคมทุกแห่งทั่วประเทศ หรือ โทรสายด่วน 1506
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พม. จัดประชุมขับเคลื่อนโครงการเขตพัฒนาพิเศษระเบียงสังคม (SCC)  หนุนสร้างความมั่นคงให้มนุษย์
วันพฤหัสบดีที่ 30 มีนาคม 2566
พม. จัดประชุมขับเคลื่อนโครงการเขตพัฒนาพิเศษระเบียงสังคม (SCC)  หนุนสร้างความมั่นคงให้มนุษย์
พม. จัดประชุมขับเคลื่อนโครงการเขตพัฒนาพิเศษระเบียงสังคม (SCC)  หนุนสร้างความมั่นคงให้มนุษย์
เมื่อวันที่ 28 มีนาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ในฐานะรองประธานคณะกรรมการขับเคลื่อนเขตพัฒนาพิเศษระเบียงสังคม (Social Capital Corridor) เข้าร่วมประชุมคณะกรรมการฯ ครั้งที่ 1/2566 โดยมี นางสาวศิริพร ไชยสุต นายกสมาคมบัณฑิตสตรีทางกฎหมายแห่งประเทศไทย ในฐานะประธานคณะกรรมการฯ เป็นประธานการประชุม ณ ห้องประชุมจันทร์กะพ้อ ชั้น 19 กระทรวง พม. สะพานขาว ถนนกรุงเกษม กทม.
นายอนุกูล กล่าวว่า วันนี้ เป็นการประชุมหารือถึงแนวทางการขับเคลื่อนโครงการเขตพัฒนาพิเศษระเบียงสังคม (Social Capital Corridor) หรือ SCC เพื่อสร้างความมั่นคงให้มนุษย์ซึ่งเป็นหมุดหลักของสังคมและกําจัดต้นเหตุของปัญหาสังคม การพัฒนาเศรษฐกิจอันกระทบถึงความมั่นคงของชาติ โดยที่ประชุมได้กําหนดจุดเน้นในการขับเคลื่อนโครงการฯ ที่เริ่มต้นจากสถาบันครอบครัว และมีการคัดเลือกพื้นที่ดําเนินการ โดยมอบหมายให้กระทรวง พม. พิจารณาเสนอพื้นที่ และยึดการยกระดับพัฒนาคุณภาพชีวิตกลุ่มเป้าหมายตามบริบทของพื้นที่ พร้อมเชื่อมความร่วมมือให้เกิดการบูรณาการระหว่างภาคีเครือข่ายทั้งภาครัฐ ธุรกิจเอกชน และองค์กรสาธารณประโยชน์ โดยดําเนินการเสริมข้อจํากัดที่มีอยู่ อาทิ ทุนและองค์ความรู้
นายอนุกูล กล่าวเพิ่มเติมว่า สําหรับโครงการเขตพัฒนาพิเศษระเบียงสังคม (Social Capital Corridor) หรือ SCC นับเป็นตัวเร่งเสริมความเข้มแข็งให้กับสังคมไทยเพื่อพัฒนาศักยภาพมนุษย์ในเชิงสังคมควบคู่ไปกับการพัฒนาเศรษฐกิจที่เปลี่ยนแปลงอย่างรวดเร็ว โดยใช้รูปแบบการจัดการแบบพิเศษทํานองเดียวกับเขตเศรษฐกิจพิเศษ เพื่อเร่งแก้ไขปัญหาที่จําเป็นต้องทําโดยเร่งด่วน และเกิดการพัฒนาคนในเชิงสังคมควบคู่กันไปกับการพัฒนาเศรษฐกิจ อีกทั้งสามารถรองรับความเปลี่ยนแปลงที่เกิดขึ้นอย่างรวดเร็ว เป็นการป้องกันไม่ให้ปัญหาบานปลาย โดยมุ่งเน้นกลุ่มเปราะบาง เพื่อให้เกิดประสิทธิผลที่เป็นรูปธรรม
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ธ.ก.ส. ปรับขึ้นอัตราดอกเบี้ยเงินฝากและเงินกู้ตามทิศทางดอกเบี้ยนโยบาย
วันพฤหัสบดีที่ 30 มีนาคม 2566
30/03/2566
ธ.ก.ส. ปรับขึ้นอัตราดอกเบี้ยเงินฝากและเงินกู้ตามทิศทางดอกเบี้ยนโยบาย
ธ.ก.ส. ประกาศปรับขึ้นอัตราดอกเบี้ยเงินฝาก สูงสุดร้อยละ 0.60 ต่อปี และอัตราดอกเบี้ยเงินกู้ทุกประเภท ร้อยละ 0.25 ต่อปี ตามมติ กนง. เมื่อวันที่ 29 มีนาคม 2566 มีผลตั้งแต่ 1 เม.ย. 66 เป็นต้นไป
ธ.ก.ส. ประกาศปรับขึ้นอัตราดอกเบี้ยเงินฝาก สูงสุดร้อยละ 0.60 ต่อปี และอัตราดอกเบี้ยเงินกู้ทุกประเภท ร้อยละ 0.25 ต่อปี ตามมติ กนง. เมื่อวันที่ 29 มีนาคม 2566 ที่ปรับขึ้นอัตราดอกเบี้ยนโยบาย ร้อยละ 0.25 ต่อปีจากร้อยละ 1.50 เป็นร้อยละ 1.75 ต่อปี เพื่อให้สอดคล้องกับทิศทางอัตราดอกเบี้ยในตลาดและการขยายตัวของระบบเศรษฐกิจไทย โดยมีผลตั้งแต่ 1 เม.ย. 66 เป็นต้นไป
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่คณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบายร้อยละ 0.25 ต่อปี จากอัตราดอกเบี้ยนโยบายที่ ร้อยละ 1.50 ต่อปี มาอยู่ที่ร้อยละ 1.75 ต่อปี โดยให้มีผลตั้งแต่วันที่ 29 มีนาคม 2566 ตามแนวโน้มเศรษฐกิจไทยที่ขยายตัวต่อเนื่อง จากภาคการท่องเที่ยวและการบริโภคภาคเอกชนเป็นสําคัญ ธ.ก.ส. จึงได้มีมติปรับอัตราดอกเบี้ยเงินฝากและเงินกู้ เพื่อให้สอดคล้องกับอัตราดอกเบี้ยนโยบายของธนาคารแห่งประเทศไทย โดยปรับขึ้นอัตราดอกเบี้ยเงินฝาก ร้อยละ 0.05 - 0.60 ต่อปี เพื่อส่งเสริมการออมและเพิ่มผลตอบแทนให้ผู้ฝากได้รับประโยชน์เพิ่มขึ้น ขณะเดียวกันได้ปรับขึ้นอัตราดอกเบี้ยเงินกู้ทุกประเภท ร้อยละ 0.25 ต่อปี ประกอบด้วย อัตราดอกเบี้ยลูกค้ารายคนชั้นดี (MRR) จากร้อยละ 6.625 ปรับขึ้นเป็นร้อยละ 6.875 อัตราดอกเบี้ยลูกค้าสถาบันและนิติบุคคลชั้นดี (MLR) จากร้อยละ 5.125 ปรับขึ้นเป็นร้อยละ 5.375 และอัตราดอกเบี้ยประเภทเงินเบิกเกินบัญชี (MOR) จากร้อยละ 6.50 ปรับขึ้นเป็นร้อยละ 6.750 โดยมีผลตั้งแต่วันที่ 1 เมษายน 2566 เป็นต้นไป
อย่างไรก็ตาม เพื่อเป็นการแบ่งเบาและลดภาระของเกษตรกร ที่กําลังอยู่ในช่วงฟื้นตัวจากสถานการณ์ COVID-19 และผลกระทบทางด้านเศรษฐกิจ ธ.ก.ส. ยังมีสินเชื่อในโครงการพิเศษต่าง ๆ ที่มีอัตราดอกเบี้ยต่ํากว่าดอกเบี้ยปกติ เช่น สินเชื่อธุรกิจชุมชนสร้างไทย อัตราดอกเบี้ยร้อยละ 0.01 สินเชื่อ SME เสริมแกร่ง สินเชื่อสานฝันสร้างอาชีพ อัตราดอกเบี้ย ร้อยละ 4 เป็นต้น นอกจากนี้ยังมีมาตรการในการดูแลและช่วยเหลือลูกค้าที่มีปัญหาหนี้สินแบบครบวงจร ประกอบด้วย มาตรการปรับปรุงโครงสร้างหนี้ มาตรการฟื้นฟูอาชีพ มาตรการจ่ายดอกตัดต้น มาตรการจ่ายต้นปรับงวด เพื่อลดความกังวลใจในเรื่องหนี้ การให้คําปรึกษาด้านการจัดการหนี้ ทั้งในและนอกระบบการสนับสนุนให้ลูกค้าบริหารจัดการหนี้ผ่านแนวทาง มีน้อยจ่ายน้อย มีมากจ่ายมาก พร้อมสร้างแรงจูงใจโดยคืนหรือลดอัตราดอกเบี้ย สําหรับผู้ที่ชําระหนี้ เป็นต้น เพื่อให้เกษตรกรลูกค้ามีกําลังใจในการแก้ไขปัญหาหนี้ตนเอง ควบคู่กับการเติมสินเชื่อใหม่ ภายใต้อัตราดอกเบี้ยต่ํา เพื่อเสริมสภาพคล่องในการใช้จ่ายและการลงทุน อันนําไปสู่การสร้างงาน สร้างรายได้ให้กับเกษตรกรอย่างเข้มแข็งและยั่งยืน หากมีข้อสงสัยเพิ่มเติม สามารถสอบถามได้ที่ ธ.ก.ส. ทุกสาขา ทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-Krungthai COMPASS นำเสนอบทวิเคราะห์เรื่อง "กนง. ขึ้นดอกเบี้ยตามคาดสู่ร้อยละ 1.75 ต่อปี"
วันพฤหัสบดีที่ 30 มีนาคม 2566
30/03/2566
Krungthai COMPASS นําเสนอบทวิเคราะห์เรื่อง "กนง. ขึ้นดอกเบี้ยตามคาดสู่ร้อยละ 1.75 ต่อปี"
กนง. มีมติเป็นเอกฉันท์ให้ปรับขึ้นอัตราดอกเบี้ยนโยบายร้อยละ 0.25 ต่อปี สู่ระดับร้อยละ 1.75 ต่อปี โดยเป็นการปรับขึ้นต่อเนื่องติดต่อกันเป็นครั้งที่ 5 กนง. มองว่าเศรษฐกิจไทยขยายตัวต่อเนื่องจากภาคการท่องเที่ยวและการบริโภคภาคเอกชนเป็น
Key Highlights
- กนง. มีมติเป็นเอกฉันท์ให้ปรับขึ้นอัตราดอกเบี้ยนโยบายร้อยละ 0.25 ต่อปี สู่ระดับร้อยละ 1.75 ต่อปี โดยเป็นการปรับขึ้นต่อเนื่องติดต่อกันเป็นครั้งที่ 5 กนง. มองว่าเศรษฐกิจไทยขยายตัวต่อเนื่องจากภาคการท่องเที่ยวและการบริโภคภาคเอกชนเป็น ขณะที่อัตราเงินเฟ้อทั่วไปมีแนวโน้มลดลงและเริ่มกลับเข้าสู่กรอบเป้าหมายในช่วงกลางปี แต่มีความเสี่ยงที่จะอยู่ในระดับสูงนานกว่าคาดจากการส่งผ่านต้นทุนที่อาจเพิ่มขึ้นและแรงกดดันเงินเฟ้อด้านอุปสงค์จากการฟื้นตัวของเศรษฐกิจ
- Krungthai COMPASS ประเมินว่า กนง. มีแนวโน้มปรับขึ้นอัตราดอกเบี้ยอีก 1 ครั้ง ในการประชุมครั้งถัดไป ส่งผลให้อัตราดอกเบี้ยขาขึ้นรอบนี้แตะระดับ 2.0% โดยมีปัจจัยสนับสนุนจากการที่ กนง. ประเมินว่าเศรษฐกิจมีแนวโน้มเติบโตต่อเนื่อง และอัตราเงินเฟ้อมีความเสี่ยงที่อาจสูงนานกว่าคาดจากการส่งผ่านต้นทุนที่อาจเพิ่มขึ้นท่ามกลาง
อุปสงค์ที่ฟื้นตัว อีกทั้ง เสถียรภาพของสถาบันการเงินไทยยังอยู่ในเกณฑ์ดี
รัฐบาลไทย-ข่าวทำเนียบรัฐบาล-กรมการขนส่งทางบก เตือนผู้ประกอบการและผู้ขับรถบรรทุกห้ามติดตั้งบังโคลนยื่นออกเกินจากตัวรถ หากฝ่าฝืนมีโทษปรับสูงสุด 50,000 บาท พร้อมแนะนำผู้ขับขี่รถจักรยานยนต์เลี่ยงจุดเสี่ยงรถบรรทุก
วันพฤหัสบดีที่ 30 มีนาคม 2566
กรมการขนส่งทางบก เตือนผู้ประกอบการและผู้ขับรถบรรทุกห้ามติดตั้งบังโคลนยื่นออกเกินจากตัวรถ หากฝ่าฝืนมีโทษปรับสูงสุด 50,000 บาท พร้อมแนะนําผู้ขับขี่รถจักรยานยนต์เลี่ยงจุดเสี่ยงรถบรรทุก
...
กรมการขนส่งทางบก เตือนผู้ประกอบการและผู้ขับรถบรรทุกห้ามติดตั้งบังโคลนยื่นออกเกินจากตัวรถ หากฝ่าฝืนมีโทษปรับสูงสุด 50,000 บาท พร้อมแนะนําผู้ขับขี่รถจักรยานยนต์เลี่ยงจุดเสี่ยงรถบรรทุก
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ตามที่มีข่าวในโซเชียลมีเดีย กรณีที่รถบรรทุกติดตั้งบังโคลนยื่นออกนอกตัวรถไปเฉี่ยวชนผู้ใช้รถใช้ถนน ทําให้เกิดอุบัติเหตุและมีผู้เสียชีวิตจํานวนมาก กรมการขนส่งทางบก (ขบ.) ในฐานะหน่วยงานที่กํากับ ดูแล การปฏิบัติหน้าที่ของผู้ขับรถบรรทุกและรถโดยสาร ขอเตือนผู้ประกอบการและผู้ขับรถบรรทุก ห้ามทําการแก้ไขเพิ่มเติมหรือดัดแปลงสภาพเครื่องอุปกรณ์หรืออุปกรณ์ส่วนควบของรถให้ผิดไปจากที่กฎกระทรวงได้กําหนดไว้ ซึ่งอาจจะก่อให้เกิดอันตรายแก่ผู้ร่วมทางได้ เช่น ต่อเติมตัวถังกระบะบรรทุกให้มีขนาด กว้าง ยาว สูง เกินเกณฑ์ที่กฎหมายกําหนด ติดตั้งแผ่นยางบังโคลนยื่นล้ําเกินออกนอกตัวรถ หรือติดตั้งโคมไฟสปอร์ตไลท์ หากฝ่าฝืนจะมีโทษปรับสูงสุด 50,000 บาท ตามมาตรา 71 ประกอบมาตรา 148 แห่งพระราชบัญญัติการขนส่งทางบก พ.ศ. 2522
รองอธิบดีกรมการขนส่งทางบก กล่าวเพิ่มเติมว่า อุบัติเหตุที่เกิดขึ้นจากการดัดแปลงสภาพรถบรรทุกที่ผิดกฎหมายส่วนใหญ่คู่กรณีจะเป็นรถจักรยานยนต์ จึงขอแนะนําผู้ขับขี่รถจักรยานยนต์ควรหลีกเลี่ยงการขับขี่รถเข้าไปในจุดบอดของรถบรรทุกหรือรถขนาดใหญ่ที่เสี่ยงต่อการเกิดอุบัติเหตุ โดยจุดบอดของรถบรรทุกหรือรถขนาดใหญ่ มี 4 จุด ได้แก่ 1) บริเวณด้านหน้าของรถบรรทุกและรถขนาดใหญ่ 2) ด้านขวาของรถบรรทุกและรถขนาดใหญ่ ซึ่งเป็นจุดที่บดบังทัศนวิสัยในการมองเห็นโดยเฉพาะในระยะประชิด เนื่องจากความสูงของตัวรถ 3) ด้านหลังของรถบรรทุก ผู้ขับรถบรรทุกไม่สามารถมองเห็นด้านหลังของรถจากกระจกมองหลังได้ และ 4) ด้านซ้ายของรถบรรทุก ซึ่งเป็นพื้นที่อันตรายที่สุด เนื่องจากเป็นจุดที่มีทัศนวิสัยแคบผู้ขับรถบรรทุกสังเกตเห็นรถคันอื่นได้ยาก ผู้ขับขี่รถจักรยานยนต์จึงควรหลีกเลี่ยงขับขี่รถเข้าไปอยู่ใกล้พื้นที่จุดบอดของรถบรรทุกในทุกกรณี
นอกจากจุดบอดของรถบรรทุกหรือรถขนาดใหญ่ที่ผู้ขับขี่รถจักรยานยนต์ควรหลีกเลี่ยงแล้ว พื้นที่บริเวณไหล่ทางยังเป็นพื้นที่เสี่ยงของการเกิดอุบัติเหตุที่ควรระมัดระวังเป็นอย่างมาก โดย ขบ. ได้ประสานขอความร่วมมือไปยังผู้ประกอบการขนส่งสินค้าด้วยรถบรรทุกกําชับพนักงานขับรถหลีกเลี่ยงการจอดรถบริเวณทางเดินรถหรือไหล่ทางในช่วงเทศกาลที่มีวันหยุดต่อเนื่อง เพื่อลดปัจจัยเสี่ยงที่อาจก่อให้เกิดอุบัติเหตุได้ นอกจากนี้ ผู้ขับขี่รถจักรยานยนต์ขณะขับรถต้องปฏิบัติตามกฎหมายอย่างเคร่งครัด ขับขี่ด้วยความเร็วไม่เกินกว่าที่กฎหมายกําหนด ไม่ดื่มแอลกอฮอล์ก่อนขับรถ และต้องสวมหมวกนิรภัยขณะขับขี่ทั้งผู้ขับรถและผู้ซ้อนท้ายรถ แนะนําให้ประชาชนเลือกใช้หมวกนิรภัยที่มีคุณภาพและมาตรฐาน ตามมาตรฐานผลิตภัณฑ์อุตสาหกรรม (มอก.) หมั่นตรวจสอบสภาพรถให้อยู่ในสภาพพร้อมใช้งานอยู่เสมอ เพื่อลดโอกาสในการเกิดอุบัติเหตุ เพิ่มความปลอดภัยต่อตัวผู้ขับขี่เองและผู้ร่วมใช้รถใช้ถนน
รัฐบาลไทย-ข่าวทำเนียบรัฐบาล-รมว.อว. เปิดงาน The 12th SEADOM Conference 2023
วันพฤหัสบดีที่ 30 มีนาคม 2566
รมว.อว. เปิดงาน The 12th SEADOM Conference 2023
รมว.อว. เปิดงาน The 12th SEADOM Conference 2023 เสริมสร้างความร่วมมือด้านดนตรีในภูมิภาคเอเชียอาคเนย์
เมื่อวันที่ 9 มี.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานในพิธีเปิดการประชุมคณบดีดนตรีนานาชาติ ครั้งที่ 12 (The 12thSEADOM Conference 2023) พร้อม ศ.นพ.บรรจง มไหสวริยะ อธิการบดี ม.มหิดล, ดร.ณรงค์ ปรางค์เจริญ คณบดีวิทยาลัยดุริยางคศิลป์ ม.มหิดล และ Dr.Shahanum Shah, SEADOM President ให้การต้อนรับ ณ อาคารพิพิธภัณฑ์ดนตรีอุษาคเนย์ วิทยาลัยดุริยางคศิลป์ ม.มหิดล ศาลายา
โดยการจัดประชุมคณบดีดนตรีนานาชาติ ครั้งที่ 12 มีวัตถุประสงค์เพื่อเสริมสร้างความร่วมมือในการพัฒนาการศึกษาด้านดนตรีในภูมิภาคอุษาคเนย์(เอเชียอาคเนย์) และเป็นการเปิดโอกาสแลกเปลี่ยนความเชี่ยวชาญ และความเป็นเลิศทางดนตรีระหว่างผู้เข้าร่วมประชุมจากมหาวิทยาลัยและสถาบันดนตรีชั้นนําในเขตภูมิภาคเอเชียตะวันออกเฉียงใต้ ซึ่งจัดขึ้นระหว่างวันที่ 9 – 11 มีนาคม 2566 ณ วิทยาลัยดุริยางคศิลป์ ม.มหิดล
วิทยาลัยดุริยางคศิลป์ ม.มหิดล เป็นผู้ริเริ่มและสนับสนุนในการจัดตั้งสมาคมคณบดีดนตรีนานาชาติ (Southeast Asia Directors of Music: SEADOM) เป็นองค์กรความร่วมมือระหว่างประเทศในเขตภูมิภาคเอเชียตะวันออกเฉียงใต้ ภารกิจของ SEADOM คือเป็นศูนย์กลางสําหรับการแลกเปลี่ยนและพัฒนาการศึกษา ความเชี่ยวชาญ รวมถึงการปฏิบัติที่เป็นเลิศทางดนตรีในระดับสถาบัน ระดับประเทศ และระดับภูมิภาค ปัจจุบันมีสมาชิกอยู่ใน SEADOM ทั้งหมด 23 ประเทศ และมีสมาชิกรวมกันมากกว่า 70 สถาบัน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ รับทราบรายงานสามารถควบคุมพื้นที่จากเหตุไฟป่าจังหวัดนครนายกได้แล้ว อยู่ระหว่างการทำแนวกันไฟรอบพื้นที่ สั่งการเร่งสร้างความตระหนักรู้ถึงความรับผิดชอบต่อสังคม และช่วยกันฟื้นฟูพื้นที่ป่าให้กลับมาอุดมสมบูรณ์ดังเดิม
วันพฤหัสบดีที่ 30 มีนาคม 2566
30/03/2566
โฆษกรัฐบาลเผย นายกฯ รับทราบรายงานสามารถควบคุมพื้นที่จากเหตุไฟป่าจังหวัดนครนายกได้แล้ว อยู่ระหว่างการทําแนวกันไฟรอบพื้นที่ สั่งการเร่งสร้างความตระหนักรู้ถึงความรับผิดชอบต่อสังคม และช่วยกันฟื้นฟูพื้นที่ป่าให้กลับมาอุดมสมบูรณ์ดังเดิม
โฆษกรัฐบาลเผย นายกฯ รับทราบรายงานสามารถควบคุมพื้นที่จากเหตุไฟป่าจังหวัดนครนายกได้แล้ว อยู่ระหว่างการทําแนวกันไฟรอบพื้นที่ สั่งการเร่งสร้างความตระหนักรู้ถึงความรับผิดชอบต่อสังคม และช่วยกันฟื้นฟูพื้นที่ป่าให้กลับมาอุดมสมบูรณ์ดังเดิม
วันที่ 30 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า จากสถานการณ์เหตุไฟป่าจังหวัดนครนายก พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์ สั่งการอย่างใกล้ชิด และได้สั่งการให้หน่วยงานที่เกี่ยวข้องเข้าปฏิบัติการเข้าดับไฟป่าที่เกิดขึ้นอย่างเร่งด่วนและต่อเนื่องนั้น
ล่าสุด รัฐมนตรีว่าการกระทรวงมหาดไทยได้รายงานต่อนายกรัฐมนตรีว่าสามารถควบคุมพื้นที่ได้แล้ว อยู่ระหว่างการทําแนวกันไฟรอบพื้นที่ และใช้เฮลิคอปเตอร์โปรยน้ํา เพื่อดับไฟอย่างต่อเนื่อง โดยเหตุการณ์ดังกล่าวยังไม่มีผลกับบ้านเรือนประชาชน จากการสันนิษฐานเบื้องต้นคาดว่าสาเหตุอาจเกิดจากมีพายุฟ้าผ่า แต่ยังคงต้องตรวจสอบหาสาเหตุที่แน่ชัดต่อไปเพื่อหาแนวทางป้องกัน ทั้งนี้ เจ้าหน้าที่กําลังเร่งทําแนวกันไฟอย่างเต็มที่ เพื่อไม่ให้รุกมาในพื้นที่อยู่อาศัย และลามไปในพื้นที่ป่า
นายอนุชาฯ ยังกล่าวเพิ่มเติมว่า นายกรัฐมนตรีขอบคุณเจ้าหน้าที่ทุกคนทุกฝ่ายที่มาช่วยกันดับไฟ ขอให้ทํางานด้วยความระมัดระวังปลอดภัย พร้อมกันนี้ได้สั่งการให้เร่งสํารวจพื้นที่ไฟไหม้เพื่อเตรียมการในส่วนที่เกี่ยวข้อง และจักได้สั่งการให้ กรมฝนหลวงและการบินเกษตร ปฏิบัติการฝนหลวงหากสภาพอากาศเอื้ออํานวย ซึ่งนายกรัฐมนตรีย้ําทุกฝ่ายต้องร่วมมือกันสร้างความตระหนักรู้ มีความรับผิดชอบต่อสังคม และช่วยกันเร่งฟื้นฟูพื้นที่ป่าให้กลับมาอุดมสมบูรณ์ดังเดิม เพื่อมีส่วนป้องกันปัญหาฝุ่น PM 2.5 เพื่อประชาชน ลูกหลาน และสัตว์ป่า ให้มีพื้นที่ทํากิน และเป็นปอดของประเทศไทยต่อไป
รัฐบาลไทย-ข่าวทำเนียบรัฐบาล-กรมการขนส่งทางราง และหน่วยงานในสังกัดกระทรวงคมนาคม ร่วมกับกระทรวงคมนาคมสหรัฐอเมริกา ลงพื้นที่จุดตัดทางรถไฟและโครงการก่อสร้างรถไฟของไทย เพื่อสร้างมาตรฐานการเดินทางระบบรางให้มีความปล
วันพฤหัสบดีที่ 30 มีนาคม 2566
กรมการขนส่งทางราง และหน่วยงานในสังกัดกระทรวงคมนาคม ร่วมกับกระทรวงคมนาคมสหรัฐอเมริกา ลงพื้นที่จุดตัดทางรถไฟและโครงการก่อสร้างรถไฟของไทย เพื่อสร้างมาตรฐานการเดินทางระบบรางให้มีความปล
.....
กรมการขนส่งทางราง กระทรวงคมนาคม พร้อมด้วยหน่วยงานในสังกัดกระทรวงคมนาคม ร่วมประชุมเชิงปฏิบัติการด้านความปลอดภัยบริเวณจุดตัดทางรถไฟเสมอระดับ (Workshop on Grade Crossing Safety) ภายใต้ความช่วยเหลือด้านวิชาการระหว่างกระทรวงคมนาคมกับกระทรวงคมนาคมสหรัฐอเมริกา ภายใต้กรอบความร่วมมือหุ้นส่วนลุ่มน้ําโขง – สหรัฐฯ (Mekong – U.S Partnership : MUSP) ระหว่างวันที่ 28 – 30 มีนาคม 2566 ณ โรงแรม The Westin Grande Sukhumvit ถนนสุขุมวิท เพื่อสร้างมาตรฐานความปลอดภัยในการเดินทางระบบรางของไทยให้เทียบเท่าระดับสากล
นอกจากการประชุมดังกล่าวแล้ว คณะกระทรวงคมนาคมไทยและกระทรวงคมนาคมสหรัฐฯ ยังได้ร่วมลงพื้นที่จุดทางรถไฟจังหวัดสมุทรสาคร บริเวณสถานีมหาชัยถึงที่หยุดรถบ้านขอม ซึ่งมีทางลักผ่านจํานวนมาก รวมทั้งโครงก่อสร้างรถไฟทางคู่ช่วงนครปฐม-หัวหิน ณ จังหวัดราชบุรี ซึ่งเป็นโครงการที่มีการก่อสร้างชานชาลาสูง และก่อสร้างจุดตัดทางรถไฟต่างระดับ ทั้งนี้ ทางคณะกระคมนาคมสหรัฐฯ ได้มีข้อแนะนํา อาทิเช่น สถานีบ้านโป่ง ควรมีการบริหารจัดการการเดินข้ามชานชาลาของผู้โดยสาร ควรมีการป้องกัน ไม่ให้เดินข้ามราง เมื่อมีจุดข้ามที่เป็นสะพานลอยอยู่แล้วตรงกลางสถานี และจุดตัดเดิมบริเวณสถานีโพธาราม ควรจะปิดไปอย่างถาวร เนื่องจากมีสะพาน U-turn อยู่แล้ว รวมทั้งควรเพิ่มทางเดินของคน และทางของจักรยานยนต์และจักรยานที่สะพาน u- turn เพื่อเป็นการอํานวยความสะดวกให้กับประชาชน เป็นต้น ซึ่ง ขร. และหน่วยงานในสังกัดจะนําความรู้ที่ได้ทั้งจากการประชุมเชิงปฏิบัติการและการลงพื้นที่ มาประยุกต์ร่วมกับโครงการศึกษาเพื่อลดอุบัติเหตุจุดตัดทางถนนและทางรถไฟ ที่ ขร. ได้ดําเนินการแล้ว เพื่อให้ได้ผลลัพธ์ในการป้องกันอุบัติเหตุ และมีความปลอดภัยบริเวณจุดตัดทางรถไฟกับถนนของประเทศเทียบเท่าระดับสากลต่อไป
รัฐบาลไทย-ข่าวทำเนียบรัฐบาล-วธ.พัฒนาข้าราชการเพิ่มประสิทธิภาพการทำงาน – เป็นนักประชาสัมพันธ์ในยุคดิจิทัล พร้อมเป็นผู้บริหารรุ่นใหม่ขับเคลื่อนงานวัฒนธรรมให้เกิดประสิทธิภาพและประโยชน์สูงสุดต่อประชาชน
วันพฤหัสบดีที่ 30 มีนาคม 2566
วธ.พัฒนาข้าราชการเพิ่มประสิทธิภาพการทํางาน – เป็นนักประชาสัมพันธ์ในยุคดิจิทัล พร้อมเป็นผู้บริหารรุ่นใหม่ขับเคลื่อนงานวัฒนธรรมให้เกิดประสิทธิภาพและประโยชน์สูงสุดต่อประชาชน
วธ.พัฒนาข้าราชการเพิ่มประสิทธิภาพการทํางาน – เป็นนักประชาสัมพันธ์ในยุคดิจิทัล พร้อมเป็นผู้บริหารรุ่นใหม่ขับเคลื่อนงานวัฒนธรรมให้เกิดประสิทธิภาพและประโยชน์สูงสุดต่อประชาชน
วธ.พัฒนาข้าราชการเพิ่มประสิทธิภาพการทํางาน – เป็นนักประชาสัมพันธ์ในยุคดิจิทัล พร้อมเป็นผู้บริหารรุ่นใหม่ขับเคลื่อนงานวัฒนธรรมให้เกิดประสิทธิภาพและประโยชน์สูงสุดต่อประชาชน
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า ตามที่กระทรวงวัฒนธรรม(วธ.) มีนโยบายมุ่งให้ความสําคัญในการพัฒนาบุคลากรและการเพิ่มประสิทธิภาพในการปฏิบัติหน้าที่ราชการของบุคลากรของหน่วยงาน เมื่อเร็วๆนี้ วธ. จึงได้จัดโครงการนักบริหารงานวัฒนธรรมระดับต้น (นบต.วธ.) ปี 2566 ขึ้น ให้แก่ข้าราชการประเภทวิชาการ ระดับชํานาญการ ทั้งในส่วนกลางและส่วนภูมิภาค ให้ได้รับความรู้ พัฒนาทักษะ และสมรรถนะในการพัฒนาตนเองได้เหมาะสมกับบทบาทและหน้าที่ความรับผิดชอบของตําแหน่ง ให้พร้อมปฏิบัติงานได้อย่างมืออาชีพ เป็นบุคลากรที่มีสมรรถนะที่จําเป็นและทันสมัย สามารถนําความรู้และประสบการณ์ที่ได้รับไปประยุกต์ใช้กับการขับเคลื่อนภารกิจของส่วนราชการได้อย่างมีประสิทธิภาพสอดคล้องกับสถานการณ์ปัจจุบัน ตลอดจนเป็นกําลังสําคัญในการประสานความร่วมมือจากทุกภาคส่วน สร้างเครือข่ายในการแลกเปลี่ยนองค์ความรู้ที่จะเป็นประโยชน์ในการต่อยอดแนวคิดสู่การพัฒนาและนําไปปฏิบัติได้จริง
ปลัด วธ. กล่าวอีกว่า สําหรับการอบรมดังกล่าว มีผู้เชี่ยวชาญ หน่วยงานภาครัฐและเอกชนด้านพัฒนาบุคลากร ด้านการประชาสัมพันธ์ ตลอดจนด้านการตลาด มาถ่ายทอดความรู้ ฝึกทักษะสําหรับการปฏิบัติงานที่ถูกต้องและมีประสิทธิภาพผ่านหลักสูตรการเรียนรู้หลากหลายหัวข้อ อาทิ Growth Mindset ในการเพิ่มประสิทธิภาพการทํางานและพัฒนาชีวิต , การสอนงาน การมอบหมายงาน และระบบพี่เลี้ยง , ทักษะการคิดเชิงวิเคราะห์ และการคิดอย่างเป็นระบบ , ศิลปะการพูดอย่างมืออาชีพ , การพัฒนาบุคลิกภาพในการทํางาน และการเสริมภาพลักษณ์ของตนเอง , ทักษะการคิดเชิงนวัตกรรมอย่างสร้างสรรค์ , การประสานงานและการทํางานเป็นทีม , กลยุทธ์การประชาสัมพันธ์ในยุคดิจิทัล , การป้องกันการทุจริตและการกระทําความผิดทางวินัย/กรณีศึกษา และ แนวโน้มและช่องทางการตลาดในยุคปัจจุบัน เป็นต้น
ปลัดวธ. กล่าวต่อไปว่า นอกจากนี้ วธ. ยังมีการจัดอบรมให้กับข้าราชการอย่างต่อเนื่อง ภายใต้โครงการนักบริหารงานวัฒนธรรมระดับกลาง (นบก.วธ.) ระหว่างวันที่ 30 มีนาคม - 3 เมษายน 2566 ฝึกอบรมข้าราชการตําแหน่งประเภทวิชาการ ระดับชํานาญการพิเศษ ในส่วนกลางและส่วนภูมิภาค 60 คน เป็นผู้บริหารงานวัฒนธรรมรุ่นใหม่ที่มี “คุณภาพ” พร้อมปรับมุมมอง เปลี่ยนกลยุทธ์ และความคิดในการบริหารงาน ให้ทันต่อการเปลี่ยนแปลงในปัจจุบัน และมีทัศนคติที่ดีต่อการปฏิบัติราชการ มีความเป็นมืออาชีพ บริหารงานแบบประชาธิปไตย ยอมรับความคิดเห็นของผู้อื่น ร่วมคิด ร่วมทํา ร่วมแก้ปัญหากับบุคลากรในองค์กร รวมทั้งการสร้างภาคีเครือข่ายกับทุกภาคส่วน พร้อมเข้าสู่ตําแหน่งอย่างเหมาะสมและสามารถปฏิบัติหน้าที่ได้อย่างมีประสิทธิภาพ
“กระทรวงวัฒนธรรม มุ่งหวังให้ข้าราชการมีความรู้และประสบการณ์ต่างๆ สนับสนุนการปฏิบัติงานให้กับกระทรวงวัฒนธรรมดําเนินงานภารกิจ กิจกรรม นโยบายต่างๆ ได้อย่างมีประสิทธิภาพและเกิดประโยชน์สูงสุดต่อประชาชน” ปลัด วธ. กล่าว
รัฐบาลไทย-ข่าวทำเนียบรัฐบาล-ธ.ก.ส. ขอบคุณลูกค้าสลากออมทรัพย์ทวีสิน ชุดเกษตรมั่นคง 4 หลังยอดทะลุ 100,000 ล้านบาท
วันพฤหัสบดีที่ 30 มีนาคม 2566
30/03/2566
ธ.ก.ส. ขอบคุณลูกค้าสลากออมทรัพย์ทวีสิน ชุดเกษตรมั่นคง 4 หลังยอดทะลุ 100,000 ล้านบาท
ธ.ก.ส. เฮ! ยอดฝากสลากออมทรัพย์ทวีสิน ชุดเกษตรมั่นคง 4 มีผู้จองและฝากผ่านแอปพลิเคชัน ธ.ก.ส. A-Mobile A-Mobile Plus และที่สาขาทั่วประเทศ ครบเต็มวงเงิน 100,000 ล้านบาทในเวลาอันรวดเร็ว
ธ.ก.ส. เฮ! ยอดฝากสลากออมทรัพย์ทวีสิน ชุดเกษตรมั่นคง 4 มีผู้จองและฝากผ่านแอปพลิเคชัน ธ.ก.ส. A-Mobile A-Mobile Plus และที่สาขาทั่วประเทศ ครบเต็มวงเงิน 100,000 ล้านบาทในเวลาอันรวดเร็ว สําหรับผู้ที่มีความประสงค์ฝากสลากออมทรัพย์ ธ.ก.ส. สามารถฝากและลุ้นโชคผ่านสลากดิจิทัล ธ.ก.ส. ที่ให้ผลตอบแทนเป็นดอกเบี้ยและรางวัล มีความสะดวกและตอบโจทย์คนรุ่นใหม่ ในราคาหน่วยละ 50 บาท ลุ้นรางวัลที่ 1 มูลค่า 5 ล้านบาท และรางวัลอื่น ๆ กว่า 15.9 ล้านบาทต่อเดือน
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการเปิดรับฝาก “สลากออมทรัพย์ทวีสิน ธ.ก.ส. ชุดเกษตรมั่นคง 4 ช่วงที่ 1 ตั้งแต่วันที่ 13 – 23 มีนาคม 2566 และ ช่วงที่ 2 วันที่ 24 - 29 มีนาคม 2566 จํานวน 200 ล้านหน่วย หน่วยละ 500 บาท วงเงินรับฝาก 100,000 ล้านบาท ได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทําให้ยอดรับฝากเต็มวงเงินแล้ว โดยมียอดรับฝากผ่านทางแอปพลิเคชัน ธ.ก.ส. A-Mobile และ A-Mobile plus จํานวน 24,353 ล้านบาท และยอดรับฝากผ่านเคาน์เตอร์สาขา จํานวน 75,647 ล้านบาท
ธ.ก.ส. ขอขอบพระคุณลูกค้าผู้มีอุปการคุณทุกท่าน ที่ให้ความไว้วางใจและสนับสนุนผลิตภัณฑ์สลากออมทรัพย์ของธนาคาร ซึ่ง ธ.ก.ส. จะนําไปใช้เป็นทุนสนับสนุนการพัฒนาภาคเกษตรกรรมและสร้างความเข้มแข็งสู่ธุรกิจชุมชน อันเป็นฐานรากที่สําคัญของประเทศต่อไป ทั้งนี้ สําหรับผู้ที่มีความประสงค์ฝากสลากออมทรัพย์ ธ.ก.ส. ยังสามารถร่วมออมและลุ้นรางวัลกับสลากดิจิทัล ธ.ก.ส. ที่มีเงื่อนไขที่ดี เช่นเดียวกับสลากชุดอื่น ๆ แถมเพิ่มความสะดวก ทันสมัย ตอบโจทย์คนรุ่นใหม่ในยุคดิจิทัล ในราคาหน่วยละ 50 บาท พร้อมลุ้นรางวัลที่ 1 มูลค่า 5,000,000 บาท และรางวัลอื่น ๆ อีกมากมาย รวมเงินรางวัล 15,917,000 บาทต่อเดือน เพียงฝากง่าย ๆ ผ่านแอปพลิเคชัน ธ.ก.ส. A-Mobile และ A-Mobile Plus อายุสลาก 2 ปี เมื่อฝากครบกําหนดจะได้รับดอกเบี้ยหน่วยละ 0.07 บาท คิดเป็นอัตราดอกเบี้ยร้อยละ 0.07 ต่อปี โดยผู้ที่สนใจต้องฝากสลากภายในวันที่ 15 ของทุกเดือน เพื่อรับสิทธิ์ตรวจรางวัลในเดือนนั้น ๆ และกรณีฝากไม่ครบ 3 เดือน คิดค่าธรรมเนียมในการถอนเงินจากมูลค่าสลาก 2 บาทต่อหน่วย ที่สําคัญดอกเบี้ยและเงินรางวัลจากการฝากสลากดิจิทัล ธ.ก.ส. ได้รับการยกเว้นภาษีดอกเบี้ยสําหรับบุคคลธรรมดา และสามารถใช้เป็นหลักประกันในการกู้เงินกับ ธ.ก.ส. ได้อีกด้วย ซึ่งลูกค้าจะได้รับ e-Slip ไว้เป็นหลักฐานในการฝากสลาก บันทึกไว้ในอัลบั้มภาพในโทรศัพท์เคลื่อนที่อัตโนมัติ โดยสามารถตรวจสอบข้อมูลหมายเลขสลาก รายการธุรกรรม การตรวจผลสลาก และประวัติการถูกรางวัลได้ง่าย ๆ ผ่านแอปพลิเคชัน ธ.ก.ส. A-Mobile และ A-Mobile Plus หากมีข้อสอบถามเกี่ยวกับสลากออมทรัพย์ ติดต่อได้ที่ ธ.ก.ส. ทุกสาขาทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-กรมบัญชีกลางขยายเวลาการเปลี่ยนเครื่อง EDC สำหรับร้านค้าที่ใช้งานครบ 5 ปี
วันพฤหัสบดีที่ 30 มีนาคม 2566
30/03/2566
กรมบัญชีกลางขยายเวลาการเปลี่ยนเครื่อง EDC สําหรับร้านค้าที่ใช้งานครบ 5 ปี
กรมบัญชีกลาง กรมการค้าภายใน และ ธ.กรุงไทย หารือร่วมกันแล้ว ไม่ให้ส่งผลกระทบกับโครงการลงทะเบียนเพื่อสวัสดิการแห่งรัฐ ปี 2565 ที่เริ่มใช้สิทธิวันที่ 1 เม.ย.2566 จึงขยายเวลาเปลี่ยนเครื่อง EDC ที่อายุใช้งานครบ 5 ปี เป็นแอปถุงเงินจนถึงวันที่ 26 เม.ย.2566
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่กรมบัญชีกลางได้แจ้งแนวทางการเปลี่ยนเครื่องรับชําระเงินอิเล็กทรอนิกส์ (EDC) ที่มีอายุการใช้งานครบ 5 ปี โดยให้ร้านค้าแจ้งความประสงค์ขอเปลี่ยนเครื่อง EDC เป็นแอปพลิเคชันถุงเงิน หรือขอใช้เครื่อง EDC ต่อ ภายในวันที่ 29 มีนาคม 2566 หากร้านค้าไม่ดําเนินการภายในเวลาที่กําหนด บมจ.ธนาคารกรุงไทย จะทําการระงับสัญญาณตั้งแต่วันที่ 1 เมษายน 2566 เป็นต้นไป แต่เนื่องจากกรมบัญชีกลางได้รวบรวมรายงานการส่งคืนเครื่อง EDC (กรณีอุปกรณ์ครบ/อุปกรณ์ชํารุดหรือสูญหาย) และการขอใช้งานเครื่อง EDC ต่อ พบว่ามีร้านค้าจํานวนมากยังไม่มาติดต่อแจ้งความประสงค์ขอเปลี่ยนเครื่อง EDC เป็นแอปพลิเคชันถุงเงิน หรือขอใช้เครื่อง EDC ต่อ ซึ่งกรมบัญชีกลาง กรมการค้าภายใน และ บมจ. ธนาคารกรุงไทย ได้หารือร่วมกันแล้ว เพื่อไม่ให้ส่งผลกระทบกับผู้มีสิทธิตามโครงการลงทะเบียนเพื่อสวัสดิการแห่งรัฐ ปี 2565 ที่จะเริ่มใช้สิทธิในวันที่ 1 เมษายน 2566 จึงได้ขยายเวลาการเปลี่ยนเครื่อง (EDC) ที่มีอายุการใช้งานครบ 5 ปี เป็นแอปพลิเคชันถุงเงิน ไปจนถึงวันที่ 26 เมษายน 2566 ดังนั้น ขอให้ร้านค้าที่รับชําระค่าสินค้าด้วยวงเงินสิทธิสวัสดิการแห่งรัฐติดต่อกรมบัญชีกลาง/สํานักงานคลังจังหวัด เพื่อดําเนินการเปลี่ยนเครื่อง (EDC) ที่มีอายุการใช้งานครบ 5 ปี เป็นแอปพลิเคชันถุงเงิน หรือขอใช้เครื่อง EDC ต่อ เพื่อให้สามารถขายสินค้าให้แก่ผู้มีสิทธิสวัสดิการแห่งรัฐได้อย่างต่อเนื่อง
หากร้านค้าไม่ติดต่อภายในเวลาที่กําหนด บมจ. ธนาคารกรุงไทย จะทําการระงับสัญญาณตั้งแต่วันที่ 1 พฤษภาคม 2566 เป็นต้นไป กรณีร้านค้าที่ถูกระงับสัญญาณประสงค์ขอเปลี่ยนเครื่อง EDC เป็นแอปพลิเคชันถุงเงิน หรือขอใช้เครื่อง EDC ต่อ ให้ติดต่อมายังกรมบัญชีกลาง/สํานักงานคลังจังหวัด ตั้งแต่วันที่ 1 - 31 พฤษภาคม 2566 หากร้านค้าติดต่อตั้งแต่วันที่ 1 มิถุนายน 2566 เป็นต้นไป จะสามารถเปลี่ยนเครื่อง EDC เป็นแอปพลิเคชันถุงเงินได้เพียงอย่างเดียว สอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 หรือ Call Center กรมบัญชีกลาง 0 2270 6400 ในวัน เวลาราชการ โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-​การทางพิเศษแห่งประเทศไทย ลงนามในบันทึกข้อตกลงความร่วมมือทางวิชาการด้านการส่งเสริม สนับสนุน พัฒนา และผลิตบุคลากรทางด้านนวัตกรรมดิจิทัล ร่วมกับวิทยาลัยนวัตกรรม มหาวิทยาลัยธรรมศาสตร์
วันพฤหัสบดีที่ 30 มีนาคม 2566
​การทางพิเศษแห่งประเทศไทย ลงนามในบันทึกข้อตกลงความร่วมมือทางวิชาการด้านการส่งเสริม สนับสนุน พัฒนา และผลิตบุคลากรทางด้านนวัตกรรมดิจิทัล ร่วมกับวิทยาลัยนวัตกรรม มหาวิทยาลัยธรรมศาสตร์
...
กทพ. ลงนามในบันทึกข้อตกลงความร่วมมือทางวิชาการ ด้านการส่งเสริม สนับสนุน พัฒนา และผลิตบุคลากรทางด้านนวัตกรรมดิจิทัล ร่วมกับวิทยาลัยนวัตกรรม มหาวิทยาลัยธรรมศาสตร์
เมื่อวันที่ 28 มีนาคม 2566 ที่ผ่านมา การทางพิเศษแห่งประเทศไทย (กทพ.) กระทรวงคมนาคม โดย นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย และ นายกาจผจญ อุดมธรรมภักดี รองผู้ว่าการฝ่ายกลยุทธ์และแผนงานได้ลงนาม ในบันทึกข้อตกลงความร่วมมือทางวิชาการ (Memorandum of Understanding : MOU) ด้านการส่งเสริม สนับสนุน พัฒนา และผลิตบุคลากรทางด้านนวัตกรรมดิจิทัล ร่วมกับวิทยาลัยนวัตกรรม มหาวิทยาลัยธรรมศาสตร์
โดยมีผู้ช่วยศาสตราจารย์ ดร.ชยกฤต อัศวธิตานนท์ คณบดีวิทยาลัยนวัตกรรม และ ผู้ช่วยศาสตราจารย์ ดร. นพพล ตั้งจิตพรหม ผู้อํานวยการหลักสูตรวิทยาศาสตรบัณฑิต สาขาวิชานวัตกรรมและการแปรรูปทางดิจิทัล ร่วมลงนาม
วิทยาลัยนวัตกรรม เป็นสถาบันการศึกษาด้านนวัตกรรมที่มีความเชี่ยวชาญด้าน Digital Transformation and Innovation ในระดับประเทศ เป็นเครือข่ายแลกเปลี่ยนเรียนรู้ของคนรุ่นใหม่ที่มีองค์ความรู้และความคิดสร้างสรรค์ใหม่ ๆ เพื่อให้เกิดมุมมองที่แตกต่างหลากหลาย ซึ่งการดําเนินงานภายใต้บันทึกข้อตกลงฯ ฉบับนี้ ทั้งสองหน่วยงานจะร่วมกันส่งเสริมการพัฒนาความรู้ ของนักศึกษา และเปิดโอกาสให้นักศึกษาได้เรียนรู้จากประสบการณ์และเข้าใจกระบวนการทํางานของ กทพ. เพื่อสร้างความร่วมมือและก่อให้เกิดการแลกเปลี่ยนองค์ความรู้ด้านนวัตกรรม ด้านดิจิทัล และด้านอื่น ๆ ที่เกี่ยวข้อง ที่สามารถนํามาประยุกต์ให้เข้ากับสถาบันการศึกษาและการดําเนินงานของ กทพ.
ในขณะเดียวกัน ทั้งสองหน่วยงานจะร่วมกันจัดทํา Business Model เพื่อให้สามารถสอดคล้องและเชื่อมโยงกับแผน ITS Next 10 Years ในการรองรับสถานีอัดประจุไฟฟ้า (EV Charger Station) ในเขตทางพิเศษ ซึ่งจะเป็นนวัตกรรมใหม่สําหรับการเดินทางบนทางพิเศษที่จะเกิดขึ้นในอนาคตอันใกล้นี้
รัฐบาลไทย-ข่าวทำเนียบรัฐบาล-สธ. เฝ้าระวังสายพันธุ์โควิดยังไม่พบ XBB.1.16 จากอินเดีย รณรงค์ฉีดวัคซีนโควิดพร้อมไข้หวัดใหญ่ พร้อมเร่งฉีด LAAB กลุ่มเสี่ยงภายใน พ.ค.
วันพฤหัสบดีที่ 30 มีนาคม 2566
สธ. เฝ้าระวังสายพันธุ์โควิดยังไม่พบ XBB.1.16 จากอินเดีย รณรงค์ฉีดวัคซีนโควิดพร้อมไข้หวัดใหญ่ พร้อมเร่งฉีด LAAB กลุ่มเสี่ยงภายใน พ.ค.
ปลัดกระทรวงสาธารณสุข เผยแนวโน้มโรคโควิด 19 ประเทศไทยลดลงต่อเนื่อง คาดสถานการณ์จะเหมือนโรคไข้หวัดใหญ่ที่จะระบาดช่วงหน้าฝน เดินหน้ารณรงค์ฉีดวัคซีนกลุ่มเสี่ยงพร้อมกับไข้หวัดใหญ่
ปลัดกระทรวงสาธารณสุข เผยแนวโน้มโรคโควิด 19 ประเทศไทยลดลงต่อเนื่อง คาดสถานการณ์จะเหมือนโรคไข้หวัดใหญ่ที่จะระบาดช่วงหน้าฝน เดินหน้ารณรงค์ฉีดวัคซีนกลุ่มเสี่ยงพร้อมกับไข้หวัดใหญ่ และเร่งรัดฉีดLAAB กลุ่มเสี่ยงในบ้านพักคนชรา ผู้ป่วยติดบ้านติดเตียง ผู้ป่วยฟอกไต ให้เสร็จก่อนพฤษภาคมนี้ ช่วยลดอัตราเสียชีวิตสูง 48% พร้อมเฝ้าระวังสายพันธุ์ XBB.1.16 จากอินเดีย หลังผู้เชี่ยวชาญคาดว่าจะเป็นสายพันธุ์หลัก
วันนี้ (30 มีนาคม 2566) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ ปลัดกระทรวงสาธารณสุข กล่าวภายหลังประชุมติดตามสถานการณ์โรคโควิด 19 ว่า สถานการณ์โรคโควิด 19 ทั่วโลก มีแนวโน้มพบผู้ป่วยและผู้เสียชีวิตลดลง เช่นเดียวกับประเทศไทย โดยข้อมูลวันที่ 19-25 มีนาคม 2566 พบผู้ป่วยรายใหม่ 150 ราย เฉลี่ย 21 รายต่อวัน ผู้ป่วยปอดอักเสบ 30 ราย ผู้ป่วยใส่ท่อช่วยหายใจ 19 ราย และผู้เสียชีวิต 6 ราย เฉลี่ย 1 รายต่อวัน อย่างไรก็ตาม ผู้เสียชีวิตทั้งหมดยังเป็นกลุ่ม 608 และส่วนใหญ่ไม่ได้รับวัคซีน หรือได้รับเกิน3 เดือน ส่วนภูมิคุ้มกันสําเร็จรูป (LAAB) ซึ่งฉีดไปแล้วกว่า 6 หมื่นราย พบว่ามีความปลอดภัยสูง ไม่มีผลข้างเคียงรุนแรงที่สําคัญ ช่วยลดอัตราเสียชีวิตได้ถึง 48% เมื่อเทียบกับผู้ที่ไม่ได้ฉีดวัคซีนหรือLAAB และในกลุ่มเสี่ยงที่เข้ารับการรักษาในโรงพยาบาลจากโรคโควิด 19 พบว่าช่วยลดการเสียชีวิตลงได้ประมาณ 1 ใน 4 จึงให้แจ้งหน่วยงานในพื้นที่เร่งรัดการฉีด LAAB ให้กับกลุ่มเสี่ยงในบ้านพักคนชรา ผู้ป่วยติดบ้านติดเตียง ผู้ป่วยฟอกไต โดยให้ผู้ตรวจราชการกระทรวงสาธารณสุขทุกเขตสุขภาพกํากับติดตามให้เสร็จก่อนช่วงเดือนพฤษภาคมนี้ พร้อมกับรณรงค์ฉีดวัคซีนโควิด 19 ในกลุ่มอื่นควบคู่กันไป
“สถานการณ์โรคโควิด 19 ขณะนี้เริ่มมีลักษณะใกล้เคียงกับโรคไข้หวัดใหญ่ คือจะมีการระบาดในช่วงหน้าฝนเดือนพฤษภาคม - มิถุนายน จึงให้มีการทบทวนมาตรการทั้งการเฝ้าระวังสอบสวนโรค การเฝ้าระวังสายพันธุ์แนวทางการรักษา รวมถึงการฉีดวัคซีนที่จะเน้นฉีดในกลุ่มเสี่ยงจํานวน 1-2 เข็ม ซึ่งคณะกรรมการวัคซีนจะพิจารณาออกแนวทางคําแนะนําให้เหมาะสมต่อไป” นายแพทย์โอภาสกล่าว
นายแพทย์โอภาสกล่าวต่อว่า สําหรับการเฝ้าระวังสายพันธุ์ของเชื้อไวรัสโควิด 19 ในประเทศไทย สายพันธุ์ที่พบมากสุดยังเป็นBA.2.75 แต่มีแนวโน้มลดลง ขณะที่สายพันธุ์ลูกผสม XBB.1.5 และ XBB.1.9.1 มีแนวโน้มสูงขึ้นส่วนสายพันธุ์XBB.1.16 ที่พบในประเทศอินเดียและเพิ่มขึ้นอย่างรวดเร็ว ซึ่งมีตําแหน่งกลายพันธุ์ที่สัมพันธ์กับความสามารถในการหลบภูมิคุ้มกันทั้งจากการติดเชื้อธรรมชาติและจากวัคซีน มีการเติบโตสูงกว่าสายพันธุ์อื่นๆแต่ยังไม่มีหลักฐานว่าจะส่งผลต่อความรุนแรงของโรค และผู้เชี่ยวชาญเชื่อว่ามีแนวโน้มที่จะกลายมาเป็นสายพันธุ์หลักในที่สุดขณะนี้ยังไม่พบXBB.1.16 ในประเทศไทย ทั้งนี้กรมวิทยาศาสตร์การแพทย์และเครือข่ายห้องปฏิบัติการของประเทศไทยยังคงเฝ้าระวังอย่างต่อเนื่อง
********************************** 30 มีนาคม 2566
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมประชุมคณะกรรมการพัฒนาและบริหารจัดการผลไม้ ครั้งที่ 2/2566
วันพฤหัสบดีที่ 30 มีนาคม 2566
รองปลัดกระทรวงเกษตรและสหกรณ์เข้าร่วมประชุมคณะกรรมการพัฒนาและบริหารจัดการผลไม้ ครั้งที่ 2/2566
ประชุมคณะกรรมการพัฒนาและบริหารจัดการผลไม้ ครั้งที่ 2/2566
วันพฤหัสบดีที่ 30 มีนาคม พ.ศ. 2566 เวลา 09.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วมประชุมคณะกรรมการพัฒนาและบริหารจัดการผลไม้ ครั้งที่ 2/2566 ในฐานะประธานอนุกรรมการพัฒนาและบริหารจัดการผลไม้ภาคเหนือและภาคตะวันออกเฉียงเหนือ ผ่านสื่ออิเล็กทรอนิกส์ โดยมีนายอลงกรณ์ พลบุตร ปรึกษารัฐมนตรีว่าการกระทรวงเกษตรและสหกรณ์ เป็นประธานในการประชุม
การประชุมดังกล่าว เพื่อรับทราบสถานการณ์การผลิตไม้ผล ปี 2565 รับทราบสรุปผลการตรวจราชการเพื่อติดตามสถานการณ์ และการบริหารจัดการผลไม้ภาคตะวันออก ปี 2566 ของปลัดกระทรวงเกษตรและสหกรณ์
ในส่วนของการบริหารจัดการผลไม้ภาคเหนือและภาคตะวันออกเฉียงเหนือ ได้ร่วมกันพิจารณาแผนบริหารจัดการผลไม้ภาคเหนือ (ลิ้นจี่) ปี 2566 จํานวน 34,620 ตัน เสนอให้คณะกรรมการเพื่อแก้ไขปัญหาอันเนื่องมาจากผลผลิตการเกษตรระดับจังหวัด (คพจ.) เป็นแกนหลักบริหารจัดการผลไม้ในพื้นที่ ปี 2566 ให้เป็นไปด้วยความเรียบร้อย และกรณีที่การบริหารจัดการผลไม้ในพื้นที่มีปัญหา มอบหมายให้จังหวัดประสานกับฝ่ายเลขานุการคณะทํางานจัดทําแผนการแก้ไขปัญหาผลไม้เศรษฐกิจล่วงหน้าทั้งระบบ และ/หรือหน่วยงานที่เกี่ยวข้อง พิจารณาใช้มาตรการที่เกี่ยวข้องมาดําเนินการช่วยเหลือเกษตรกรต่อไป
รัฐบาลไทย-ข่าวทำเนียบรัฐบาล-รองปลัดกระทรวงยุติธรรมร่วมประชุมคณะกรรมการร่วมไทย - สหรัฐอเมริกา โครงการความร่วมมือฝึกอบรมระหว่างประเทศว่าด้วยการดำเนินการให้เป็นไปตามกฎหมาย (ILEA - Bangkok)
วันพฤหัสบดีที่ 30 มีนาคม 2566
30/03/2566
รองปลัดกระทรวงยุติธรรมร่วมประชุมคณะกรรมการร่วมไทย - สหรัฐอเมริกา โครงการความร่วมมือฝึกอบรมระหว่างประเทศว่าด้วยการดําเนินการให้เป็นไปตามกฎหมาย (ILEA - Bangkok)
รองปลัดกระทรวงยุติธรรมร่วมประชุมคณะกรรมการร่วมไทย - สหรัฐอเมริกา โครงการความร่วมมือฝึกอบรมระหว่างประเทศว่าด้วยการดําเนินการให้เป็นไปตามกฎหมาย (ILEA - Bangkok)
เมื่อวันอังคารที่ ๒๘ มีนาคม ๒๕๖๖ เวลา ๐๙.๐๐ น. พันตํารวจโท ประวุธ วงศ์สีนิล รองปลัดกระทรวงยุติธรรม เข้าร่วมการประชุมคณะกรรมการร่วมไทย - สหรัฐอเมริกา โครงการความร่วมมือฝึกอบรมระหว่างประเทศว่าด้วยการดําเนินการให้เป็นไปตามกฎหมาย (International Law Enforcement Academy - Bangkok) ประจําปี พ.ศ. ๒๕๖๖ โดยมี พลตํารวจโท ประจวบ วงศ์สุข ผู้ช่วยผู้บัญชาการตํารวจแห่งชาติ เป็นประธานฝ่ายไทย และนางเกว็นโดลิน คาร์ดโน อัครราชทูตที่ปรึกษา ประจําสถานเอกอัครราชทูตสหรัฐอเมริกาประจําประเทศไทย เป็นประธานร่วมฝ่ายสหรัฐอเมริกา ณ ห้องประชุม ชั้น ๓ สํานักงานโครงการ ILEA - Bangkok ถนนวิภาวดีรังสิต บางเขน กรุงเทพมหานคร
ซึ่งการประชุมนี้เป็นไปตามข้อตกลงระหว่างรัฐบาลไทยกับรัฐบาลสหรัฐอเมริกาเกี่ยวกับสถาบันความร่วมมือฝึกอบรมระหว่างประเทศว่าด้วยการดําเนินการให้เป็นไปตามกฎหมาย (ILEA - Bangkok) ที่กําหนดให้มีคณะกรรมการร่วมไทย - สหรัฐอเมริกา กํากับดูแลการดําเนินงานของ ILEA - Bangkok และจัดการประชุมคณะกรรมการร่วมฯ เป็นประจําทุกปี เพื่อพิจารณานโยบายและแผนการดําเนินงานของสํานักงานโครงการ ILEA - Bangkok และประเด็นที่เกี่ยวข้อง โดยการประชุมครั้งนี้ เป็นการประชุมคณะกรรมการร่วมฯ ครั้งแรก ภายหลังเกิดการแพร่ระบาดของโรคติดเชื้อไวรัสโคโรนา ๒๐๑๙ (โควิด ๑๙)
ในการนี้ ที่ประชุมได้รับทราบผลการดําเนินงานของสํานักงานโครงการ ILEA - Bangkok การพัฒนาเครือข่ายศิษย์เก่า การจัดประชุมผู้อํานวยการบริหารโครงการ ILEA จากทั้ง ๖ ภูมิภาค ณ สํานักงานโครงการ ILEA - Bangkok กรุงเทพมหานคร และเรื่องที่เกี่ยวข้อง รวมถึงพิจารณาการพัฒนาขยายหลักสูตรฝึกอบรมทวิภาคีและพหุภาคี ให้ครอบคลุมถึงประเทศต่างๆ ในภูมิภาคใกล้เคียง อาทิ ประเทศหมู่เกาะในมหาสมุทรแฟซิฟิค เป็นต้น ทั้งนี้ ส่วนราชการในสังกัดกระทรวงยุติธรรม อาทิ สํานักงานคณะกรรมการป้องกันและปราบปรามยาเสพติด กรมสอบสวนคดีพิเศษ และสถาบันนิติวิทยาศาสตร์ ได้มีความร่วมมือและส่งเจ้าหน้าที่ผู้ปฏิบัติงานด้านการบังคับใช้กฎหมายเข้ารับการฝึกอบรมกับโครงการ ILEA - Bangkok มาอย่างต่อเนื่อง
รัฐบาลไทย-ข่าวทำเนียบรัฐบาล-สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิด "ห้องสมุดพร้อมปัญญา" ณ เรือนจำพิเศษพัทยา
วันพฤหัสบดีที่ 30 มีนาคม 2566
30/03/2566
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิด "ห้องสมุดพร้อมปัญญา" ณ เรือนจําพิเศษพัทยา
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิด "ห้องสมุดพร้อมปัญญา" ณ เรือนจําพิเศษพัทยา
ในวันจันทร์ที่๒๗มีนาคม๒๕๖๖เวลา๐๙.๓๐น. สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเสด็จพระราชดําเนินไปทรงเปิด"ห้องสมุดพร้อมปัญญา" ภายในเรือนจําโดยมีนายวิษณุเครืองามรองนายกรัฐมนตรีรักษาราชการแทนรัฐมนตรีว่าการกระทรวงยุติธรรมนายอายุตม์สินธพพันธุ์อธิบดีกรมราชทัณฑ์นายสิทธิสุธีวงศ์รองอธิบดีกรมราชทัณฑ์ฝ่ายบริหารนายณรงค์จุ้ยเส่ยรองอธิบดีกรมราชทัณฑ์ฝ่ายปฏิบัติการพร้อมด้วยผู้บริหารข้าราชการเจ้าหน้าที่ตลอดจนผู้ที่เกี่ยวข้องร่วมรับเสด็จณเรือนจําพิเศษพัทยาอําเภอบางละมุงจังหวัดชลบุรี
โอกาสนี้รองนายกรัฐมนตรีรักษาราชการแทนรัฐมนตรีว่าการกระทรวงยุติธรรมได้กราบบังคมทูลรายงานการดําเนินงานของเรือนจําพิเศษพัทยาและห้องสมุดพร้อมปัญญาว่ากรมราชทัณฑ์ดําเนินโครงการพัฒนาห้องสมุดในเรือนจําเพื่อเฉลิมพระเกียรติสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีในโอกาสทรงเจริญพระชนมายุ๔๘พรรษาและสนองพระราชดําริในการส่งเสริมให้ประชาชนมีโอกาสเข้าถึงหนังสืออ่านออกเขียนได้ตามบทบาทและภารกิจของห้องสมุดอย่างเป็นรูปธรรมโดยเริ่มดําเนินการตั้งแต่ปี๒๕๔๖
สําหรับเรือนจําพิเศษพัทยาเป็นเรือนจําแห่งที่๒๘ที่ผ่านเกณฑ์มาตรฐานของกรมราชทัณฑ์และเปิดเป็น“ห้องสมุดพร้อมปัญญา” ในการพัฒนาห้องสมุดเฉพาะกิจเพื่อให้บริการกลุ่มผู้ต้องขังตั้งอยู่ในพื้นที่แดนการศึกษาของเรือนจําซึ่งสมาคมห้องสมุดแห่งประเทศไทยในพระราชูปถัมภ์สมเด็จพระเทพรัตนราชสุดาฯสยามบรมราชกุมารีได้เข้ามาพัฒนาระบบห้องสมุดโดยนําโปรแกรมสําเร็จรูปPMB มาใช้ลงทะเบียนหนังสือและรายงานการยืม-คืนนอกจากนี้ยังให้คําปรึกษาในการพัฒนารูปแบบและจัดทําช่องเก็บหนังสือโต๊ะเก้าอี้โดยฝีมือผู้ต้องขังและนอกจากหนังสือทั่วไปกว่า๑๐,๐๐๐ชื่อเรื่องแล้วยังมีนวนิยายเรื่องสั้นและมุมหนังสือภาษาต่างประเทศสําหรับผู้ต้องขังต่างชาติกว่า๑๐๐คน
ในการนี้ทอดพระเนตรการแสดงชุด"สวัสดีอัลคาซ่า" ของชมรมพัทยาคาบาเร่ต์โชว์ซึ่งเป็นกลุ่มผู้ต้องขังที่เป็นLGBT หรือกลุ่มเพศทางเลือกจากนั้นทอดพระเนตรนิทรรศการการฝึกวิชาชีพผู้ต้องขังการเรียนการสอนวิชาคอมพิวเตอร์ตามโครงการเทคโนโลยีสารสนเทศตามแนวพระราชดําริโดยมีวิทยาลัยเทคนิคพัทยามาสอนการใช้โปรแกรมMicrosoft Word, Microsoft Excel และMicrosoft Power Point เพื่อให้นําไปใช้ประกอบอาชีพเมื่อพ้นโทษและห้องเรียนบาลีศึกษาเพื่อศึกษาเรียนรู้ด้านธรรมะสามารถนําหลักธรรมความรู้ไปใช้เป็นแนวทางในการดําเนินชีวิตที่สําคัญยังสามารถนําความรู้ไปเทียบในการเรียนการสอนวิชาสามัญได้เช่นเปรียญธรรม๓ประโยคจะเทียบเท่ากับชั้นมัธยมศึกษาปีที่๓
รัฐบาลไทย-ข่าวทำเนียบรัฐบาล-สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิด "ห้องสมุดพร้อมปัญญา" ณ เรือนจำกลางชลบุรี
วันพฤหัสบดีที่ 30 มีนาคม 2566
30/03/2566
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิด "ห้องสมุดพร้อมปัญญา" ณ เรือนจํากลางชลบุรี
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิด "ห้องสมุดพร้อมปัญญา" ณ เรือนจํากลางชลบุรี
ในวันจันทร์ที่๒๗มีนาคม๒๕๖๖เวลา๑๒.๓๐น. สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเสด็จพระราชดําเนินไปทรงเปิด"ห้องสมุดพร้อมปัญญา" ภายในเรือนจําโดยมีนางพงษ์สวาทกายอรุณสุทธิ์ปลัดกระทรวงยุติธรรมนายสหการณ์เพ็ชรนรินทร์รองปลัดกระทรวงยุติธรรมนายอายุตม์สินธพพันธุ์อธิบดีกรมราชทัณฑ์นายสิทธิสุธีวงศ์รองอธิบดีกรมราชทัณฑ์ฝ่ายบริหารนายชาญวชิรเดชรองอธิบดีกรมราชทัณฑ์ฝ่ายพัฒนานายนักรบนาคพรหมผู้บัญชาการเรือนจํากลางชลบุรีพร้อมด้วยผู้บริหารข้าราชการเจ้าหน้าที่ตลอดจนผู้ที่เกี่ยวข้องร่วมรับเสด็จณเรือนจํากลางชลบุรีอําเภอบ้านบึงจังหวัดชลบุรี
โอกาสนี้ปลัดกระทรวงยุติธรรมได้กราบบังคมทูลรายงานการดําเนินงานของเรือนจํากลางชลบุรีและห้องสมุดพร้อมปัญญาว่าเรือนจํากลางชลบุรีเป็นเรือนจําที่ควบคุมผู้ต้องขังชายล้วนมีอํานาจควบคุมผู้ต้องขังที่มีกําหนดโทษตั้งแต่๑๕ปีถึงตลอดชีวิตปัจจุบันมีผู้ต้องขังรวม๔,๖๘๒คน
สําหรับ“ห้องสมุดพร้อมปัญญา” เรือนจํากลางชลบุรีสร้างขึ้นภายในอาคารฝ่ายการศึกษาและพัฒนาจิตใจศูนย์การเรียนพัฒนาวิทยามีการจัดมุมหนังสือและสื่อสารสนเทศเป็นสัดส่วนเพื่อให้ผู้ต้องขังได้เข้ามาใช้บริการและสืบค้นตามความสนใจโดยนําระบบโปรแกรมห้องสมุดอัตโนมัติมาจัดเก็บข้อมูลหนังสือกว่า๑๐,๐๐๐ชื่อเรื่องมีมุมที่น่าสนใจอาทิมุมส่งเสริมการอ่านมุมเฉลิมพระเกียรติ"ร้อยดวงใจพระบรมราชจักรีวงศ์" มุมเศรษฐกิจพอเพียงก้าวตามรอยพ่อและมุมนวัตกรรมการให้บริการผ่านระบบเครือข่ายE-LIBRARY ที่เชื่อมโยงเครือข่ายห้องสมุดสาขาทั้ง๙แดนในเรือนจําฯเพื่อความสะดวกในสืบค้นและการยืมหนังสือ
ในการนี้ทรงพระราชทานเข็มที่ระลึกแก่ผู้มีอุปการคุณสนับสนุนการดําเนินงาน“ห้องสมุดพร้อมปัญญา” จํานวน๑๐๐รายจากนั้นทอดพระเนตรนิทรรศการ" แหล่งเรียนรู้เพิ่มพูนปัญญาพัฒนาชีวิต" โดยการสนับสนุนจากหน่วยงานทั้งภาครัฐและเอกชนเข้ามาฝึกอบรมหลักสูตรต่างๆอาทิหลักสูตรสัคคสาสมาธิเพื่อพัฒนาจิตใจตามแนวทางสมเด็จพระญาณวชิโรดม(หลวงพ่อวิริยังค์สิรินฺธฺโร) โดยตั้งแต่ปี๒๕๕๙มีผู้ต้องขังที่ผ่านการอบรมกว่า๙,๖๐๐รายวิทยาลัยอาชีวศึกษาเทคโนโลยีฐานวิทยาศาสตร์(ชลบุรี) เข้ามาสอนหลักสูตรประกาศนียบัตรวิชาชีพประกาศนียบัตรวิชาชีพชั้นสูงและหลักสูตรอาชีพระยะสั้นที่สามารถนําไปต่อยอดหลังจากพ้นโทษอาทิคอมพิวเตอร์เบื้องต้นภาษาอังกฤษเพื่อการทํางานช่างซ่อมรถจักรยานยนต์การสกรีนเสื้อและกระเป๋าโครงการนาวาฟาร์มโดยกลุ่มบริษัทปตท.จํากัดมหาชนส่งเสริมการเรียนรู้ด้านการเกษตรจัดทําแปลงสาธิตโรงเรือนอัจฉริยะปลูกผักสลัดและพืชผักสวนครัว
รัฐบาลไทย-ข่าวทำเนียบรัฐบาล-คำปราศรัย พลเอก ประยุทธ์ จันทร์โอชา นายกรัฐมนตรี เนื่องในวันสตรีสากล ประจำปี 2566
วันพุธที่ 8 มีนาคม 2566
08/03/2566
คําปราศรัย พลเอก ประยุทธ์ จันทร์โอชา นายกรัฐมนตรี เนื่องในวันสตรีสากล ประจําปี 2566
คําปราศรัย พลเอก ประยุทธ์ จันทร์โอชา นายกรัฐมนตรี เนื่องในวันสตรีสากล ประจําปี 2566 วันที่ 8 มีนาคม 2566
พี่น้องสตรีและประชาชนชาวไทยที่รักทุกท่าน
เนื่องในโอกาสวันสตรีสากล ประจําปี 2566 ที่บรรจบครบรอบอีกวาระหนึ่ง ผมในนามของรัฐบาลขอส่งความระลึกถึงและความปรารถนาดีมายังสตรีไทย และผู้ที่ปฏิบัติงานด้านการพัฒนาสตรีทุกท่าน
องค์การสหประชาชาติได้ประกาศให้วันที่ 8 มีนาคมของทุกปี เป็นวันสตรีสากล เพื่อให้ประเทศสมาชิกทั่วโลกได้ตระหนักถึงคุณค่า ความสําคัญ และการเคารพในศักดิ์ศรี รวมทั้งการพัฒนางานด้านต่าง ๆ เพื่อสร้างความเสมอภาคทางสังคมให้แก่สตรี
ที่ผ่านมา รัฐบาลได้ให้ความสําคัญในการสร้างโอกาสให้แก่ประชาชนทุกกลุ่มทุกช่วงวัย โดยเฉพาะอย่างยิ่งกลุ่มสตรีซึ่งถือเป็นประชากรที่มีจํานวนมากกว่าครึ่งหนึ่งของประเทศ รัฐบาลได้เล็งเห็นถึงศักยภาพของสตรีในการเป็นพลังขับเคลื่อนการพัฒนาประเทศในหลากหลายมิติ จึงได้ยกระดับการส่งเสริมบทบาทสตรีให้สามารถมีส่วนร่วมในการเป็นพลังทางสังคม พร้อมทั้งการรณรงค์ให้ทุกภาคส่วนในสังคมปรับเปลี่ยนเจตคติต่อบทบาทสตรี บนพื้นฐานของการเคารพศักดิ์ศรีและคุณค่าของความเป็นมนุษย์
ในการจัดงานวันสตรีสากล ประจําปี 2566 นี้ ประเทศไทยจึงได้กําหนดแนวคิดว่า “พลังสตรีและเด็กหญิง ร่วมสร้างสรรค์นวัตกรรมและเทคโนโลยี สู่ความเสมอภาคระหว่างเพศอย่างยั่งยืน” เพื่อให้สตรีทุกช่วงวัยได้มีส่วนในการพัฒนาเศรษฐกิจและสังคม สามารถยกระดับคุณภาพชีวิตและความเป็นอยู่ที่ดีของตนเอง ครอบครัว และชุมชนได้อย่างยั่งยืน พร้อมทั้งร่วมพลิกโฉมประเทศไทยให้เป็นประเทศพัฒนาแล้วด้วยการใช้เทคโนโลยีอย่างสร้างสรรค์ ภายในปี 2570
ในโอกาสนี้ผมขออาราธนาคุณพระศรีรัตนตรัยและสิ่งศักดิ์สิทธิ์ที่ท่านเคารพนับถือ อีกทั้งพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี โปรดอภิบาลประทานพรให้สตรีไทย ตลอดจนผู้ที่ปฏิบัติงานด้านการพัฒนาสตรีทุกท่าน ประสบแต่ความสุข ความเจริญ มีสุขภาพกาย สุขภาพใจที่แข็งแรง และสัมฤทธิผลในสิ่งอันพึงปรารถนาโดยทั่วกัน
รัฐบาลไทย-ข่าวทำเนียบรัฐบาล-รมว.ยุติธรรม ให้การต้อนรับนายโรเบิร์ต เอฟ. โกเดค (Mr. Robert F. Godec) เอกอัครราชทูตวิสามัญผู้มีอำนาจเต็มแห่งสหรัฐอเมริกาประจำประเทศไทย
วันพุธที่ 8 มีนาคม 2566
08/03/2566
รมว.ยุติธรรม ให้การต้อนรับนายโรเบิร์ต เอฟ. โกเดค (Mr. Robert F. Godec) เอกอัครราชทูตวิสามัญผู้มีอํานาจเต็มแห่งสหรัฐอเมริกาประจําประเทศไทย
รมว.ยุติธรรม ให้การต้อนรับนายโรเบิร์ต เอฟ. โกเดค (Mr. Robert F. Godec) เอกอัครราชทูตวิสามัญผู้มีอํานาจเต็มแห่งสหรัฐอเมริกาประจําประเทศไทย
ในวันอังคารที่ ๗ มีนาคม ๒๕๖๖ เวลา ๑๖.๐๐ น. ณ ห้องรับรองประจํากระทรวงยุติธรรม ชั้น ๓ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย พันตํารวจโท ประวุธ วงศ์สีนิล รองปลัดกระทรวงยุติธรรม นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นายสิทธิ สุธีวงศ์ รองอธิบดีกรมราชทัณฑ์ และร้อยตํารวจเอกปิยะ รักสกุล รองอธิบดีกรมสอบสวนคดีพิเศษ ได้ให้การต้อนรับนายโรเบิร์ต เอฟ. โกเดค (Mr. Robert F. Godec) เอกอัครราชทูตวิสามัญผู้มีอํานาจเต็มแห่งสหรัฐอเมริกาประจําประเทศไทยและคณะ ในโอกาสเข้าเยี่ยมคารวะและหารือข้อราชการ โดยทั้งสองฝ่ายได้หารือประเด็นที่สําคัญ อาทิ การบังคับใช้กฎหมายการป้องกันและปราบปรามการทรมานและการกระทําให้บุคคลสูญหาย การส่งเสริมและคุ้มครองสิทธิมนุษยชนซึ่งรวมถึงเสรีภาพของประชาชนในการแสดงออกทางความคิดเห็น ความร่วมมือในการต่อต้านการค้ามนุษย์ มาตรการในการปฏิบัติต่อผู้ต้องขังกรณีนักเคลื่อนไหวทางการเมือง แนวทางการจัดตั้งนิคมอุตสาหกรรมราชทัณฑ์ในการจัดหางานให้นักโทษที่พ้นโทษเพื่อลดจํานวนการกระทําผิดซ้ําและความร่วมมือในการต่อต้านและปราบปรามยาเสพติด
ในโอกาสนี้ นายโรเบิร์ต เอฟ. โกเดค ได้กล่าวขอบคุณกระทรวงยุติธรรมในการพยายามผลักดันกฎหมายและขับเคลื่อนกระบวนการด้านยุติธรรม พร้อมทั้งยินดีให้การสนับสนุนในด้านต่างๆที่เกี่ยวข้อง และขอขอบคุณประเทศไทยที่ให้ความร่วมมือกับประเทศสหรัฐอเมริกาด้วยดีมาโดยตลอด